O Καθεδρικός Ναός της Σόφιας που είναι αφιερωμένος στον Άγιο Αλέξανδρο Νιέφσκι
Η Βουλγαρία είναι παραδοσιακά ένα χριστιανικό κράτος από την εποχή της υιοθέτησης του χριστιανισμού ως επίσημη θρησκεία το 865. Το κυρίαρχο δόγμα στη χώρα είναι το ανατολικό ορθόδοξο, το οποίο εκφράζεται εκεί από τη Βουλγαρική Ορθόδοξη Εκκλησία. Κατά τη διάρκεια της οθωμανικής κατοχής των Βαλκανίων, το σουνιτικό ισλάμ επεκτάθηκε και στα εδάφη της Βουλγαρίας. Μικρότερες επιρροές στη χώρα έχει η καθολική εκκλησία και ο προτεσταντισμός.

Το Σύνταγμα της Βουλγαρίας ορίζει τον ορθόδοξο χριστιανισμό ως «παραδοσιακή» θρησκεία της χώρας, αλλά εγγυάται την ελεύθερη άσκηση όλων των θρησκειών. Η Βουλγαρία δεν έχει βιώσει κάποια σημαντική εθνική ή θρησκευτική αντιπαράθεση, σε αντίθεση με την περίπτωση της πρώην Γιουγκοσλαβίας στη δεκαετία του 1990. Οι θρησκευτικές κοινότητες στη χώρα συνυπάρχουν ειρηνικά. Στην πραγματικότητα, η πρωτεύουσα Σόφιας είναι γνωστή για τη λεγόμενη πλατεία Θρησκευτικής Ανοχής. Η εκκλησία της Αγίας Νεδέλια, ο καθεδρικός ναός του Αγίου Ιωσήφ, το Τζαμί Μπάνια Μπασί και η συναγωγή της Σόφιας βρίσκονται εντός του ιστορικού κέντρου της πόλης.

Δημογραφικά στοιχεία
--------------------

### Απογραφές

| Θρησκεία | 2001 | 2011 |
| --- | --- | --- |
| Αριθμός | % | Αριθμός | % |
| Χριστιανισμός | 6.638.870 | 83,73 | 4.487.554 | 60,9 |
| *Βουλγαρική Ορθόδοξη Εκκλησία* | 6.552.751 | 82,64 | 4.374.135 | 59,4 |
| *Προτεσταντισμός* | 42.308 | 0,53 | 64.476 | 0,9 |
| *Καθολική Εκκλησία* | 43.811 | 0,55 | 48.945 | 0,8 |
| Ισλάμ | 966.978 | 12,2 | 577.139 | 7,9 |
| Άλλες | 14,937 | 0.19 | 11.444 | 0,1 |
| Άθρησκοι | 308.116 | 3,88 | 682.162 | 9,3 |
| Χωρίς απάντηση | - | - | 1.606.269 | 21,8 |
| Συνολικός πληθυσμός | 7.928.901 | 100,0 | 7.364.570 | 100,0 |

### Ανάλυση των δεδομένων της απογραφής του 2011

Τα αποτελέσματα της βουλγαρικής απογραφής του 2011, στην οποία η ένδειξη της απάντησης σχετικά με την ερώτηση για τη θρησκεία ήταν προαιρετική, είναι τα εξής:

| Ομάδα | Πληθυσμός |  % αυτών που απάντησαν |  % του συνολικού πληθυσμού |
| --- | --- | --- | --- |
| Ανατολική Ορθόδοξη Εκκλησία | 4.374.135 | 76,0% | **59,4%** |
| Καμία ή μη καθορισμένη | 2.288.431 | 11,8% | **31,1%** |
| Σουνιτικό Ισλάμ | 546.004 | 9,5% | **7,4%** |
| Προτεσταντισμός | 64.476 | 1,1% | **0,9%** |
| Καθολικισμός | 48.945 | 0,8% | **0,7%** |
| Σιιτικό Ισλάμ | 27.407 | 0,5% | **0,4%** |
| Αταξινόμητοι Μουσουλμάνοι | 3.728 | 0,1% | **0,1%** |
| Προχαλκηδόνιες Εκκλησίες | 1.715 | 0,0% | **0,0%** |
| Ιουδαϊσμός | 706 | 0,0% | **0,0%** |
| Άλλοι | 9.023 | 0,2% | **0,1%** |
| - | - | 5.758.301 | 7.364.570 |

Χριστιανισμός στη Βουλγαρία
---------------------------

Η κυρίαρχη θρησκεία στη Βουλγαρία είναι ο Ανατολικός Ορθόδοξος Χριστιανισμός, που ομολογείται από την κυρίαρχη εθνική ομάδα, τους Βούλγαρους, οι οποίοι είναι μέλη της Βουλγαρικής Ορθόδοξης Εκκλησίας. Άλλες ορθόδοξες εκκλησίες που εκπροσωπούνται στη χώρα από μειονότητες είναι η Ρωσική Ορθόδοξη Εκκλησία, η Ουκρανική Ορθόδοξη Εκκλησία, η Ρουμανική Ορθόδοξη Εκκλησία και η Ελληνική Ορθόδοξη Εκκλησία.

Ο χριστιανισμός καθιερώθηκε στην πρώτη Βουλγαρική Αυτοκρατορία υπό τον βασιλιά Μπόρις Α΄, στα μέσα του 9ου αιώνα, παρότι είχε ρίζες στα Βαλκάνια από τον 1ο αιώνα και τα κηρύγματα του Αποστόλου Παύλου. Η άνοδος της αυτοκρατορίας θα συμβάλει στη δημιουργία της Αυτοκέφαλης Ορθόδοξης Βουλγαρικής Εκκλησίας το 919. Η Ορθόδοξη Βουλγαρική Εκκλησία είναι η αρχαιότερη μεταξύ των Σλαβικών Ορθοδόξων Εκκλησιών και τις επηρέασε σημαντικά μέσω της πλούσιας λογοτεχνικής και πολιτιστικής της δραστηριότητες στον Μεσαίωνα, καθώς και της καθιέρωσης της κυριλλικής γραφής στη Βουλγαρία.

Παραπομπές
----------

1. ↑  «Religion in Bulgaria». *www.informationbulgaria.com*. Ανακτήθηκε στις 5 Απριλίου 2018.
2. ↑  Bulgaria - RELIGION
3. ↑  «An Overview of Religion in Bulgaria». *Vratsa Diocese* (στα Αγγλικά). Ανακτήθηκε στις 5 Απριλίου 2018. [*νεκρός σύνδεσμος*]
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Οκτωβρίου 2017. Ανακτήθηκε στις 22 Μαρτίου 2018.
6. ↑  «The Square of Tolerance in Bulgaria | My Guide Bulgaria». Αρχειοθετήθηκε από το πρωτότυπο στις 3 Ιουνίου 2016. Ανακτήθηκε στις 22 Μαρτίου 2018.
7. ↑  «Population by Districts and Religion Group as of 2001». National Statistical Institute of Bulgaria. Ανακτήθηκε στις 29 Οκτωβρίου 2017.
8. 1 2  «Население по местоживеене, възраст и вероизповедание». *Censusresults.nsi.bg*. Αρχειοθετήθηκε από το πρωτότυπο στις 28 Ιανουαρίου 2012. Ανακτήθηκε στις 29 Οκτωβρίου 2017.
9. ↑  «People and Society :: Bulgaria – Religions». *The World Factbook*. CIA. Αρχειοθετήθηκε από το πρωτότυπο στις 24 Δεκεμβρίου 2018. Ανακτήθηκε στις 26 Ιανουαρίου 2015.
10. ↑  «82% of Bulgarians Eastern Orthodox Christians». *Novinite.com - Sofia News Agency*.. Ανακτήθηκε στις 2018-04-05.
11. ↑  «Religion in Bulgaria». *Studycountry* (στα Αγγλικά). Ανακτήθηκε στις 5 Απριλίου 2018.
12. ↑  «A Brief Guide To The Main Religious Beliefs In Bulgaria» (στα αγγλικά). *Expat Focus*.. Ανακτήθηκε στις 2018-04-05.
13. ↑  «St. Boris (in Holy Baptism Michael), Equal of the Apostles, Prince and Baptizer of Bulgaria». *oca.org* (στα Αγγλικά). Ανακτήθηκε στις 5 Απριλίου 2018.
14. ↑  «Boris I | king of Bulgaria» (στα αγγλικά). *Encyclopedia Britannica*.. Ανακτήθηκε στις 2018-04-05.
15. ↑  «Bulgaria Celebrates National Day of Culture and Slavic Script». *Novinite.com - Sofia News Agency*.. Ανακτήθηκε στις 2018-04-05.
16. ↑  Angelova, Maria. «11 Incredible Facts About the Bulgarian Language». *Culture Trip*.. Ανακτήθηκε στις 2018-04-05.